## Odluka o gradskim porezima Grada Ozlja

### NN 146/2005 (12.12.2005.), Odluka o gradskim porezima Grada Ozlja

# GRAD OZALJ

**2757**

Na temelju čl. 30. st.
1. Zakona o financiranju jedinica lokalne i područne (regionalne) samouprave
(»Narodne novine« br. 117/93, 69/97, 33/00, 73/00,
127/00, 59/01, 107/01, 117/01, 150/02 i 147/03), te čl.
28. Statuta Grada Ozlja (»Službeni glasnik« Grada Ozlja 7/01, 5/05), Gradsko
vijeće Grada Ozlja na svojoj 5. sjednici održanoj dana 25. studenoga 2005. g.
donijelo je

## ODLUKU

### O GRADSKIM POREZIMA GRADA OZLJA

I. OPĆE ODREDBE

Članak I.

Ovom se Odlukom uvode gradski porezi kao vlastiti
izvori prihoda Grada Ozlja, utvrđuju se stope i visina poreza, te način
obračuna i plaćanja u skladu sa Zakonom o financiranju jedinica lokalne
samouprave i uprave.

Članak 2.

Gradski se porezi plaćaju na području Grada
Ozlja prema Zakonu o financiranju jedinica lokalne samouprave i uprave i ovoj
Odluci.

Članak 3.

Prema Zakonu o financiranju jedinica lokalne
samouprave i uprave Gradu Ozlja pripadaju i uvode se sljedeći gradski porezi:

1.
prirez porezu na dohodak,

2.
porez na potrošnju,

3.
porez na kuće za odmor,

4.
porez na tvrtku, odnosno naziv,

5.
porez na korištenje javnih površina,

6.
porez na neobrađeno obradivo poljoprivredno zemljište,

7.
porez na nekorištene poduzetničke nekretnine,

8.
porez na neizgrađeno građevinsko zemljište.

II. PRIREZ POREZU NA
DOHODAK

Članak 4.

Prirez porezu na dohodak plaća se na području
Grada prema Zakonu o porezu na dohodak (»Narodne novine« br.
177/04) i Pravilniku o porezu na dohodak (»Narodne novine« br.
1/05, 14/05). Prirez porezu na dohodak plaća se na dohodak od nesamostalnog
rada, porez na dohodak od samostalne djelatnosti, dohodak od imovine i
imovinskih prava, dohodak od kapitala i dohodak od osiguranja.

Članak 5.

Osnovica prireza porezu na dohodak je porez na
dohodak utvrden sukladno Zakonu o porezu na dohodak i
Pravilniku o porezu na dohodak.

Članak 6.

Prirez
porezu na dohodak plaća se po stopi od 12% na osnovicu iz članka 5. ove Odluke.
Prirez porezu na dohodak prihod je proračuna Grada.

III. POREZ NA POTROŠNJU

Članak 7.

Porez na potrošnju se plaća na potrošnju
alkoholnih pića (prirodna i specijalna vina, vinjak, rakiju i ostala žestoka
pića), piva i bezalkoholna pića u ugostiteljskim objektima.

Članak 8.

Obveznik poreza na potrošnju iz članka 7. ove
Odluke je svaka pravna i fizička osoba koja pruža ugostiteljske usluge.

Članak 9.

Osnovica za porez na potrošnju iz članka 7. ove
Odluke je prodajna cijena pića po kojoj se pića prodaju u ugostiteljskim
objektima.

Članak 10.

Porez
na potrošnju alkoholnih, bezalkoholnih pića i piva plaća se po stopi od 3%.

Porez
na potrošnju obračunava se i plaća u rokovima i na način propisan Zakonom o
porezu na dodanu vrijednost.

Članak 11.

Obračunati porez na potrošnju alkoholnih,
bezalkoholnih pića i piva obveznik poreza plaća u roku od 15 dana po isteku
tjedna na način propisan Zakonom o porezu na dodanu vrijednost.

IV. POREZ NA KUĆE ZA
ODMOR

Članak 12.

Porez na kuće za odmor plaćaju pravne i fizičke
osobe koje su vlasnici kuća za odmor, a koje se nalaze na području grada Ozlja.

Kućom za odmor ne smatraju se gospodarske zgrade
koje služe za smještaj poljoprivrednih strojeva, oruđa i drugog pribora.

Članak 13.

Porez na kuće za odmor plaća se u iznosu od
11,00 kuna godišnje po četvornom metru korisne površine kuće za odmor.

Članak 14.

Porez na kuće za odmor ne plaća se na kuće za
odmor koje se ne mogu koristiti.

Kućom za odmor iz stavka 1. ovog članka smatraju
se kuće za odmor koje se ne mogu koristiti zbog prirodnih nepogoda (poplava,
požar, potres) te starosti i trošnosti. Odlukom Gradskog vijeća mogu se
propisati i druga oslobođenja od plaćanja poreza na kuće za odmor iz
gospodarstvenih i socijalnih razloga.

Članak 15.

Obveznici poreza na kuće za odmor moraju
nadležnoj ispostavi Porezne uprave dostaviti podatke o kućama za odmor, koji se
odnose na mjesto gdje se nalaze ti objekti, te korisnu površinu, najkasnije do
31. ožujka godine za koju se utvrđuje porez na kuće za odmor. Porez na kuće za
odmor plaća se u roku 15 dana od dana dostave rješenja o utvrđivanju tog
poreza.

V. POREZ NA TVRTKU
ODNOSNO NAZIV

Članak 16.

Porez na tvrtku odnosno naziv (u daljnjem
tekstu: porez na tvrtku) plaćaju godišnje pravne i fizičke osobe koje su
obveznici poreza na dobit ili poreza na dohodak, i to:

I)
PRAVNE OSOBE

I.
poduzeća iz oblasti industrije, poljoprivrede, građevinarstva, šumarstva i
prometa sa:

a)
više od 50 uposlenih djelatnika         1.800,00
kn

b)
od 20 do 49 uposlenih djelatnika     1.500,00
kn

c)
od 10 do 19 uposlenih djelatnika     1.200,00
kn

d)
od 6 do 9 uposlenih djelatnika            800,00 kn

e)
od 2 do 5 uposlenih djelatnika            500,00 kn

f)
1 uposleni djelatnik                              300,00 kn

2.
pravne osobe iz oblasti trgovine:

a)
više od 5 uposlenih djelatnika           1.800,00
kn

b)
od 4 do 5 uposlenih djelatnika         1.500,00
kn

c)
od 2 do 3 uposlena djelatnika          1.000,00
kn

d)
1 uposleni djelatnik                             500,00 kn

3.
pravne osobe iz područja ugostiteljstva

a)
više od 5 uposlenih djelatnika           2.000,00
kn

b)
od 4 do 5 uposlenih djelatnika         1.700,00
kn

c)
od 2 do 3 uposlena djelatnika          1.500,00
kn

d)
1 uposleni djelatnik                             700,00 kn

4.
Druge pravne osobe:                          800,00 kn

II)
FIZIČKE OSOBE

1.
obveznici poreza na dobit                1.500,00
kn

2.
obveznici poreza na dohodak

2.1.
sve proizvodne djelatnosti                500,00 kn

2.2.
ugostiteljske radnje                       1.250,00
kn

2.3.
trgovačke radnje                          1.000,00
kn

2.4.
druge uslužne djelatnosti:

a)
do 1 zaposlenog                                 400,00 kn

b)
2 i više zaposlenih                               750,00 kn

3.
slobodna zanimanja                            750,00 kn

4.
dopunske djelatnosti (sve)                  500,00 kn.

Poslovne jedinice u sastavu pravne i fizičke
osobe (pogoni, radionice i sl.) plaćaju 50%
propisanog iznosa, ako im je sjedište na području grada Ozlja.

Ako je na istom objektu istaknuto više naziva
iste pravne i fizičke osobe, plaća se samo jedan od spomenutih iznosa.

Ako je radnja ili poduzeće u vlasništvu više
osoba, plaća se samo jedan iznos poreza.

Članak 17.

Tvrtkom odnosno nazivom u smislu članka 14. ove
Odluke smatra se tvrtka odnosno naziv pod kojim poduzeće ili radnja posluje,
osim natpisa na klupama, stolovima i otvorenim prodajnim mjestima na tržnici na
kojima se prodaju živežne namirnice, natpisi što ih građevinska poduzeća ističu
na gradilištima, te nazivi po­slovnih jedinica koje ne posluju s trećim
osobama.

Članak 18.

Porez na tvrtku plaća se unaprijed za tekuću
godinu, u roku 15 dana od dana dostave rješenja kojim je porez na tvrtku
utvrđen.

Ako se tvrtka upiše u registar tijekom godine,
porez na tvrtku plaća proporcionalno broju mjeseci do konca godine (uključujući
i mjesec u kojem je tvrtka upisana), odnosno na isti način se plaća porez na
tvrtku ako se tvrtka ispiše iz registra tijekom godine (uključujući i mjesec u
kojem je tvrtka ispisana).

Članak 19.

Obveznik poreza na tvrtku dužan je tvrtku ili
naziv, promjenu naziva, odnosno tvrtke i svaku drugu promjenu što utječe na
visinu poreza prijaviti nadležnoj ispostavi Porezne uprave u roku 15 dana od
dana upisa u registar, odnosno nastale promjene.

Članak 20.

Porez na tvrtku ne plaćaju:

– državni organi, jedinice lokalne uprave i
samouprave, fondovi i pravne osobe iz područja društvenih djelatnosti,

– poduzeće za zapošljavanje invalida, ako od
ukupnog broja zaposlenih zapošljavaju 40% ili više invalidnih osoba,
rehabilitiranih osoba i osoba koje su na rehabilitaciji te fizičke osobe,
invalidi domovinskog rata koji samostalno obavljaju djelatnost,

– obveznici poreza na tvrtku koji ne obavljaju
djelatnost.

VI. POREZ NA KORIŠTENJE
JAVNIH POVRŠINA

Članak 21.

Porez na korištenje javnih površina plaćaju
pravne i fizičke osobe koje koriste javne površine. Obveznik poreza na
korištenje javnih površina iz prethodnog stavka ovog članka je svaka pravna i
fizička osoba koja koristi javnu površinu za postavljanje objekata i naprava
privremenog karaktera.

Nadležno upravno tijelo za izdavanje odobrenja
za postavljanje objekata i naprava privremenog karaktera na javne površine u
Gradu, dužno je nadležnom tijelu za financije u Gradu dostaviti primjerak
rješenja o odobrenju za postavljanje objekata ili naprava privremenog karaktera
na javnu površinu u roku 8 dana od dana izdavanja odobrenja.

Članak 22.

Porez na korištenje javnih površina plaća se
unaprijed za tekuću godinu u roku 15 dana od dana dostave rješenja kojim je
porez na korištenje javne površine utvrđen, i to za korištenje javne površine u
svrhu postavljanja montažne garaže i za kioske.

Porez na korištenje javnih površina u svrhu
korištenja istih za potrebe cirkusa, zabavnih radnji, šatora za ugostiteljske
usluge, promet roba, za pokretne ugostiteljske radnje i ambulantnu prodaju, za
postavljanje ljetnih vrtova ispred ugostiteljskih i drugih radnji te za
pokretne naprave – stolice i klupe za prodaju voća i povrća, proizvoda kućne
radinosti i obrtničkih radnji, automate za piće, sladoled i cigarete, plaća se
u roku 5 dana po isteku vremena za koje je nadležno upravno tijelo izdalo
odobrenje za postavljanje predmetne naprave.

Članak 23.

Porez na korištenje javnih površina plaćaju pravne i
fizičke osobe koje su obveznice poreza iz članka 22. ove odluke, i to:

a)    za kioske                           I. zona
II. zona

      –
ugostiteljska djelatnost         40,00 kn/m²       30,00
kn/ m² – mjesečno

      – trgovačka
djelatnost             30,00 kn/ m²      20,00 kn/
m² – mjesečno

      – ostale
djelatnosti               20,00 kn/ m²      10,00 kn/
m² – mjesečno

b)    pokretne
naprave

      –
ugostiteljska djelatnost         30,00 kn/
m²      20,00
kn/ m² – mjesečno

      – ostale
djelatnosti               20,00 kn/ m²      15, 00
kn/ m² – mjesečno

c)    postavljenje
ljetnih terasa        15,00 kn/ m²      10,00 kn/
m² – mjesečno

d)    zabavni
sadržaji                   30,00 kn/ m²      20,00 kn/
m² – mjesečno

e)    za blagdane za
1 dan (a, b, c i d) 30,00 kn/ m²      20,00 kn/
m²

f)    za
organizaciju kulturnih,

sportskih, gospodarskih i
drugih

manifestacija                      10,00 kn/ m²      5,00 kn/ m² – dnevno

g)    za rezervirana
parkirališna mjesta                   300,00
kn godišnje

Obveznici poreza iz stavka I. ovog članka dužni
su nadležnom Upravnom odjelu Grada dostaviti podatke o mjestu postavljanja pokretne
naprave, kao i o svim promjenama pri postavljanju istih, a sve do 31. ožujka u
godini za koju se utvrđuje porez, odnosno u roku 15 dana od nastanka promjena u
postavljanju pokretne naprave.

Članak 24.

Porez na korištenje javnih površina plaćaju
mjesečno pravne i fizičke osobe koje su obveznici poreza na korištenje javnih
površina iz članka 21. ove Odluke.

Članak 25.

Grad
Ozalj će sam razrezivati i ispostavljati rješenja za porez na korištenje javnih
površina Grada Ozlja.

VII. POREZ NA NEOBRAĐENO
OBRADIVO POLJOPRIVREDNO ZEMLJIŠTE

Članak 26.

Porez na neobrađeno obradivo poljoprivredno
zemljište plaća se po jednom hektaru neobrađenoga obradivoga poljoprivrednog
zemljišta, godišnje, u sljedećem iznosu:

KLASA                      I.                     II. i III.             od
IV. na više

1.
na oranice                500,00             350,00             150,00

2.
na povrtnjake           500,00             350,00             150,00

3.
na voćnjake             600,00             600,00             600,00

4.
na vinograde            600,00             600,00             600,00

5.
na livade                  150,00             150,00             150,00

Članak
27.

Porez na neobrađeno obradivo poljoprivredno
zemljište ne plaća se na zemljište koje je povjereno na privremeno upravljanje
Gradu.

Članak 28.

Porez na neobrađeno obradivo poljoprivredno
zemljište ne plaćaju:

– vlasnici zemljišta stariji od 65 godina –
muškarci i 60 godina – žene (ako u zajedničkom domaćinstvu nema mlađih osoba),

– vlasnici zemljišta koji zbog invaliditeta ili
kronične bolesti uz predočenje dokaza (rješenje o invaliditetu, liječnički
nalaz) nisu u stanju obrađivati zemljište, ali pod uvjetom da su iscrpili sve
mogućnosti davanja zemljišta drugoj osobi u zakup ili najam.

Članak 29.

Porez na neobrađeno obradivo poljoprivredno
zemljište obračunava se godišnje i plaća se kvartalno.

Obveznici poreza na neobrađeno obradivo
poljoprivredno zemljište moraju dostaviti nadležnoj ispostavi Porezne uprave
podatke o mjestu, veličini i kulturi zemljišta koje se ne obrađuje i to
najkasnije do 31. ožujka godine za koju se utvrđuje porez.

VIII. POREZ NA
NEKORIŠTENE PODUZETNIČKE NEKRETNINE

Članak 30.

Porez na nekorištene poduzetničke nekretnine
plaća se na nekretnine namijenjene obavljanju poduzetničke djelatnosti
(proizvodni i drugi poslovni prostori) koje se ne koriste.

Pod nekorištenim poduzetničkim nekretninama iz
stavka 1. ovog članka smatraju se nekretnine u kojima se ne obavlja djelatnost
godinu dana.

Članak 31.

Obveznik
poreza na nekorištene poduzetničke nekretnine je fizička ili pravna osoba,
vlasnik nekretnina.

Članak 32.

Osnovica
poreza na nekorištene poduzetničke nekretnine je korisna površina nekretnine izražena
u četvornim metrima.

Članak 33.

Porez na nekorištene poduzetničke nekretnine
plaća se u visini 10,00 kuna po četvornom metru korisne površine poduzetničke
nekretnine.

Članak 34.

Porez na nekorištene poduzetničke nekretnine ne
plaća se na nekretnine koje su povjerene na privremeno upravljanje Gradu Ozlju.

Porez na nekorištene poduzetničke nekretnine ne
plaća se na nekretnine koje imaju svojstvo kulturnog dobra prema Zakonu o
zaštiti i očuvanju kulturnih dobara (»Narodne novine« broj 69/99).

Oslobađanje od plaćanja poreza na nekorištene
poduzetničke nekretnine moguće je u slučaju više sile, prirodnih nepogoda ili
ako postoje druge zapreke njihovu korištenju (rješenje nadležnog organa da
nekretnine ne udovoljavaju uvjetima za obavljanje djelatnosti).

Članak 35.

Porez na nekorištene poduzetničke nekretnine
obračunava se godišnje i plaća kvartalno.

Obveznici poreza na nekorištene poduzetničke
nekretnine moraju dostaviti podatke o nekorištenim poduzetničkim nekretninama
nadležnoj ispostavi Porezne uprave i to najkasnije do 31. ožujka godine za koju
se utvrđuje porez.

IX. POREZ NA NEIZGRAĐENO
GRAĐEVINSKO ZEMLJIŠTE

Članak 36.

Porez na neizgrađeno građevno zemljište plaćaju
pravne i fizičke osobe koje su vlasnici neizgrađenoga građevnog zemljišta.

Pod neizgrađenim građevnim zemljištem iz stavka
I. ovoga članka smatra se zemljište koje se nalazi unutar granica građevnoga
područja naselja na kojemu se u skladu s prostornim planom mogu graditi
građevine za stambene, poslovne i druge namjene, a na kojemu nije izgrađena
nikakva građevina. Neizgrađenim građev­nim zemljištem smatra se i zemljište na kojemu postoji
privremena građevina za čiju izgradnju nije potrebno odobrenje za gradnju kao i
zemljište na kojemu se nalaze ostaci nekadašnje građevine.

Članak 37.

Porez na neizgrađeno građevno zemljište plaća se
u visini od 3,00 kune po četvornom metru neizgrađenoga građevnog zemljišta.

Članak 38.

Porez na neizgrađeno građevno zemljište ne plaća
se na nekretnine:

– koje su povjerene na privremeno upravljanje
Gradu i

– čiji vlasnici imaju uredno prijavljeno
prebivalište na području Grada Ozlja.

Članak 39.

Porez na neizgrađeno građevno zemljište
obračunava se godišnje, a plaća kvartalno.

Obveznici poreza na neizgrađeno građevno
zemljište moraju dostaviti podatke o mjestu i veličini neizgrađenoga građevnog
zemljišta nadležnoj ispostavi Porezne uprave i to najkasnije do 31. ožujka
godine za koju se utvrđuje porez.

X. PROVEDBENE ODREDBE

Članak 40.

Grad Ozalj poslove utvrđivanja, evidentiranja,
nadzora, naplate i ovrhe radi naplate gradskih poreza propisanih ovom Odlukom,
u cijelosti prenosi na Poreznu upravu, osim poreza propisanih u glavi VI.

Poreznoj upravi za obavljanje poslova iz stavka
I. ovog članka pripada naknada u iznosu 5% ukupno naplaćenih prihoda.

Članak 41.

Porezna uprava je dužna do 15. u mjesecu, za
prethodni mjesec, Gradu Ozlju dostavljati izvješća o utvrđenim i naplaćenim
porezima.

Članak 42.

Ovlašćuje se nadležna organizacija platnog
prometa zadužena za naplatu javnih prihoda da naknadu Poreznoj upravi obračuna i
uplati u Državni proračun, i to do zadnjeg dana u mjesecu za protekli mjesec.

XI. PRIJELAZNE I ZAVRŠNE
ODREDBE

Članak 43.

Kaznene i prekršajne odredbe te odredbe o
zastari, obnovi postupka i žalbenom postupku propisane Zakonom o porezu na
dohodak i Zakonom o financiranju jedinica lokalne i područne (regionalne)
samouprave jednako se primjenjuju i za poreze propisane ovom Odlukom.

Članak 44.

Ova Odluka stupa na snagu u roku od osam dana od
dana objave u »Službenom glasniku« Grada Ozlja, osim odredbi o prirezu porezu
na dohodak koje stupaju na snagu osmog dana od dana objave u »Narodnim
novinama«.

Odredbe ove Odluke primjenjivat će se od 1.
siječnja 2006. godine.

Članak 45.

Danom stupanja na snagu ove Odluke prestaje
važiti Odluka o gradskim porezima Grada Ozlja (»Službeni glasnik« Grada Ozlja br. 8/01) i Zaključak o utvrđivanju visine zakupa javne
površine i neizgrađenog zemljišta za postavljanje kioska, pokretnih i drugih
naprava (»Službeni glasnik« općine Ozalj br. 4/94).

Klasa:410-01/05-01/01

Urbroj: 2133/05-01-05-2

Ozalj,
25. studenoga 2005.

Predsjednik

Gradskog vijeća

**Dane Ugarković, v. r.**

Odluka, NN 146/2005-2757